kardosdrur/scandi-wiki huggingface dataset:
Romano Battisti

Romano Battisti (født 21. august 1986 i Priverno) er en italiensk tidligere roer.

Battisti var med til at vinde bronze ved VM for U/23 i 2006 i otteren, og de to følgende år blev han U/23-verdensmester i firer med styrmand. I 2008 blev han desuden nummer to i firer uden styrmand ved EM. I 2012 kvalificerede han sig til OL sammen med veteranen Alessio Sartori i dobbeltsculler.

Ved OL 2012 i London blev italienerne nummer to i deres indledende heat og nummer tre i semifinaln. I finalen kom slovenerne Luka Špik og Iztok Čop bedst fra start, men midtvejs i løbet blev de overhalet af Battisti og Sartori, der dog mod slutningen måtte se sig overhalet af newzealænderne Nathan Cohen og Joseph Sullivan, der vandt guld, mens italienerne vandt sølv og slovenerne bronze.

Sammen med Sartori vandt Battisti EM-sølv senere samme år, og i 2013 var Sartori blevet udskiftet med Francesco Fossi, og det nydannede par blev europamestre dette år. Senere samme år vandt de VM-bronze, og i 2014 vandt de VM-sølv i dobbeltsculleren.

Fossi og Battisti deltog i samme bådtype ved OL 2016 i Rio de Janeiro, hvor de blev nummer tre i deres indledende heat og nummer to i semifinalen, inden de i finalen blev nummer fire, næsten fire sekunder fra en medaljeplads.

Ved EM i 2017 var han skiftet til dobbeltfireren, der vandt bronze, og i 2018 indstillede han sin elitekarriere.

OL-medaljer 
 2012:  Sølv i dobbeltsculler

Referencer

Eksterne henvisninger 

Roere fra Italien
Deltagere for Italien ved sommer-OL 2012
Deltagere for Italien ved sommer-OL 2016
Olympiske sølvmedaljevindere fra Italien
Tõnu Endrekson

Tõnu Endrekson (født 11. juni 1979 i Pärnu, Sovjetunionen) er en estisk roer og dobbelt olympisk medaljevinder.

Endrekson vandt, sammen med Jüri Jaanson, sølv i dobbeltsculler ved OL 2008 i Beijing, kun besejret af australierne David Crawshay og Scott Brennan. Ved OL 2016 i Rio de Janeiro var han en del af den estiske dobbeltfirer, der vandt bronze i en finale, hvor Tyskland og Australien tog guld og sølv. Han deltog også ved både OL 2004 i Athen og OL 2012 i London.

Endrekson har tre gange vundet EM-guld i dobbeltfirer med Estland, ligesom han har sikret sig fem VM-bronzemedaljer, fire gange i dobbeltfirer og én gang i dobbeltsculler.

OL-medaljer 
 2008:  Sølv i dobbeltsculler
 2016:  Bronze i dobbeltfirer

Referencer

Eksterne henvisninger 

Roere fra Estland
Personer fra Pärnumaa
Olympiske sølvmedaljevindere fra Estland
Olympiske bronzemedaljevindere fra Estland
Medaljevindere ved sommer-OL 2008
Medaljevindere ved sommer-OL 2016
Fredrik Bekken

Fredrik Bekken (født 11. marts 1975 i Drammen) er en norsk tidligere roer.

Bekken deltog første gang i de olympiske lege i 1996 i Atlanta, hvor han roede singlesculler. Han kom via opsamlingsheat i semifinalen, hvor han med en tredjeplads kom i finalen. Her blev han nummer seks og sidst.

Ved legene fire år senere i Sydney roede han sammen med Olaf Tufte dobbeltsculler. Duoen havde vundet bronze ved VM året før og var blandt favoritterne. De vandt uden større problemer deres indledende heat og semifinale, men i finalen kunne de ikke følge med slovenerne Luka Špik og Iztok Čop, der vandt guld, mens de to nordmænd vandt sølv sikkert foran den italienske båd.

OL-medaljer 
 2000:  Sølv i dobbeltsculler

Referencer

Eksterne henvisninger 

Roere fra Norge
Personer fra Drammen
Deltagere for Norge ved sommer-OL 1996
Deltagere for Norge ved sommer-OL 2000
Olympiske sølvmedaljevindere fra Norge
Kjetil Undset

Kjetil Undset (født 24. august 1970 i Stavanger) er en norsk tidligere roer og dobbelt olympisk medaljevinder.

Ved OL 1992 i Barcelona stillede Undset op i dobbeltfireren sammen med Rolf Thorsen, Lars Bjønness og Per Sætersdal. Nordmændene vandt deres indledende heat og kvalificerede sig til finalen med en andenplads i semifinalen efter Italien. I finalen holdt de italienerne bag sig, men den tyske båd vandt med næsten to sekunders forspring til nordmændene, der dermed genvandt deres sølvmedaljer fra 1988. 

Han vandt senere, sammen med Steffen Størseth, sølv i dobbeltsculler ved OL 1996 i Atlanta. Duoen vandt sit indledende heat og blev toer i semifinalen, hvor de blev slået af den italienske båd. I finalen var italienerne igen for stærke og kom i mål næsten halvandet sekund foran de to nordmænd, der vandt sølv foran den franske båd, der var yderligere næsten halvandet sekund bagud. 

Han deltog også i ved OL 2000 i Sydney, hvor han var en del af den norske firer uden styrmand, der endte på niendepladsen. 

Undset blev desuden verdensmester i singlesculler i 1993, mens han sammen med Størseth vandt tre VM-medaljer i dobbeltsculler, to sølvmedaljer i henholdsvis 1997 og 1998 og en bronzemedalje i 1995.

OL-medaljer 
 1992:  Sølv i dobbeltfirer
 1996:  Sølv i dobbeltsculler

Referencer

Eksterne henvisninger 

Roere fra Norge
Personer fra Stavanger
Deltagere for Norge ved sommer-OL 1992
Deltagere for Norge ved sommer-OL 1996
Deltagere for Norge ved sommer-OL 2000
Olympiske sølvmedaljevindere fra Norge
Steffen Størseth

Steffen Størseth (født 26. april 1975 i Stavanger) er en norsk tidligere roer.

Størseth vandt, sammen med Kjetil Undset, sølv i dobbeltsculler ved OL 1996 i Atlanta. Duoen vandt sit indledende heat og blev toer i semifinalen, hvor de blev slået af den italienske båd. I finalen var italienerne igen for stærke og kom i mål næsten halvandet sekund foran de to nordmænd, der vandt sølv foran den franske båd, der var yderligere næsten halvandet sekund bagud. 

Han deltog også i ved OL 2000 i Sydney, hvor han var en del af den norske firer uden styrmand, der endte på niendepladsen. 

Størseth og Undset vandt desuden tre VM-medaljer i dobbeltsculler, to sølvmedaljer i henholdsvis 1997 og 1998 og en bronzemedalje i 1995.

OL-medaljer 
 1996:  Sølv i dobbeltsculler

Referencer

Eksterne henvisninger 

Roere fra Norge
Personer fra Stavanger
Deltagere for Norge ved sommer-OL 1996
Deltagere for Norge ved sommer-OL 2000
Olympiske sølvmedaljevindere fra Norge
Arnold Jonke

Arnold Jonke (født 25. december 1962 i Gmünd, Østrig) er en østrigsk tidligere roer.

Jonke vandt, sammen med Christoph Zerbst, sølv i dobbeltsculler ved OL 1992 i Barcelona. Østrigerne blev i finalen besejret af Peter Antonie og Stephen Hawkins fra Australien, mens hollænderne Nico Rienks og Henk-Jan Zwolle fik bronze. Han deltog også ved både OL 1988 i Seoul, OL 1996 i Atlanta og OL 2000 i Sydney.

Jonke og Zerbst vandt desuden VM-guld i dobbeltsculler i 1990.

OL-medaljer 
 1992:  Sølv i dobbeltsculler

Referencer

Eksterne henvisninger 

Roere fra Østrig
Christoph Zerbst

Christoph Zerbst (født 16. december 1963 i Salzburg, Østrig) er en østrigsk tidligere roer.

Zerbst vandt, sammen med Arnold Jonke, sølv i dobbeltsculler ved OL 1992 i Barcelona. Østrigerne blev i finalen besejret af Peter Antonie og Stephen Hawkins fra Australien, mens hollænderne Nico Rienks og Henk-Jan Zwolle fik bronze. Han deltog også ved OL 1996 i Atlanta.

Zerbst og Jonke vandt desuden VM-guld i dobbeltsculler i 1990.

OL-medaljer 
 1992:  Sølv i dobbeltsculler

Referencer

Eksterne henvisninger 

Roere fra Østrig
Personer fra Salzburg
Beat Schwerzmann

Beat Schwerzmann (født 28. april 1966) er en schweizisk tidligere roer.

Schwerzmann vandt, sammen med Ueli Bodenmann, sølv i dobbeltsculler ved OL 1988 i Seoul. Schweizerne blev i finalen besejret af Nico Rienks og Ronald Florijn fra Holland, mens sovjetiske Aleksandr Marsjenko og Vasilij Jakusja fik bronze. Han deltog også som del af den schweiziske dobbeltfirer ved OL 1992 i Barcelona og vandt desuden én VM-sølvmedalje.

OL-medaljer 
 1988:  Sølv i dobbeltsculler

Referencer

Eksterne henvisninger 

Roere fra Schweiz
Ueli Bodenmann

Ueli Bodenmann (født 14. marts 1965 i Sankt Gallen, Schweiz) er en schweizisk tidligere roer.

Bodenmann vandt, sammen med Beat Schwerzmann, sølv i dobbeltsculler ved OL 1988 i Seoul. Schweizerne blev i finalen besejret af Nico Rienks og Ronald Florijn fra Holland, mens sovjetiske Aleksandr Marsjenko og Vasilij Jakusja fik bronze. Han deltog også som del af den schweiziske dobbeltfirer ved både OL 1992 i Barcelona og OL 1996 i Atlanta, og vandt desuden én VM-sølvmedalje.

OL-medaljer 
 1988:  Sølv i dobbeltsculler

Referencer

Eksterne henvisninger 

Roere fra Schweiz
Personer fra Sankt Gallen
Pierre-Marie Deloof

Pierre-Marie Deloof (født 29. september 1964 i Brugge) er en belgisk tidligere roer.

Deloof deltog sammen med Dirk Crois i dobbeltsculler ved OL 1984 i Los Angeles. De vandt klart deres indledende heat, hvorpå de i finalen sikrede sig sølvmedaljerne, kun besejret af Brad Alan Lewis og Paul Enquist fra Holland, mens jugoslaverne Zoran Pančić og Milorad Stanulov fik bronze. Det var den første belgiske OL-romedalje siden 1952.

OL-medaljer 
 1984:  Sølv i dobbeltsculler

Referencer

Eksterne henvisninger 

Roere fra Belgien
Personer fra Brugge
Deltagere for Belgien ved sommer-OL 1984
Olympiske sølvmedaljevindere fra Belgien
Dirk Crois

Dirk Crois (født 18. april 1961 i Brugge) er en belgisk tidligere roer.

Crois deltog sammen med Pierre-Marie Deloof i dobbeltsculler ved OL 1984 i Los Angeles. De vandt klart deres indledende heat, hvorpå de i finalen sikrede sig sølvmedaljerne, kun besejret af Brad Alan Lewis og Paul Enquist fra Holland, mens jugoslaverne Zoran Pančić og Milorad Stanulov fik bronze. Det var den første belgiske OL-romedalje siden 1952.

Crois deltog også ved OL 1988 i Seoul, hvor han var flagbærer for Belgien ved åbningsceremonien. Sportsligt stillede han op i singlesculler, men det lykkedes ham ikke at komme videre fra indledende runde.

Hans sidste OL-deltagelse blev 1992 i Barcelona, hvor han stillede op i dobbeltfirer. Her blev belgierne nummer tre i indledende heat, sidst i semifinalen og sidst i B-finalen, hvilket gav en samlet placering som nummer tolv.

OL-medaljer 
 1984:  Sølv i dobbeltsculler

Referencer

Eksterne henvisninger 

Roere fra Belgien
Personer fra Brugge
Deltagere for Belgien ved sommer-OL 1984
Deltagere for Belgien ved sommer-OL 1988
Deltagere for Belgien ved sommer-OL 1992
Olympiske sølvmedaljevindere fra Belgien
Zoran Pančić

Zoran Pančić (født 25. september 1953 i Novi Sad, Jugoslavien) er en serbisk tidligere roer.

Pančić vandt, sammen med Milorad Stanulov, sølv i dobbeltsculler for Jugoslavien ved OL 1980 i Moskva, mens parret fik bronze i samme disciplin ved OL 1984 i Los Angeles. De er de to eneste serbere nogensinde, der har vundet olympiske medaljer i roning.

Pančić deltog også ved OL 1976 i Montreal.

OL-medaljer 
 1980:  Sølv i dobbeltsculler
 1984:  Bronze i dobbeltsculler

Referencer

Eksterne henvisninger 

Roere fra Jugoslavien
Roere fra Serbien
Personer fra Novi Sad
Milorad Stanulov

Milorad Stanulov (født 20. februar 1953 i Zrenjanin, Jugoslavien) er en serbisk tidligere roer.

Stanulov vandt, sammen med Zoran Pančić, sølv i dobbeltsculler for Jugoslavien ved OL 1980 i Moskva, mens parret fik bronze i samme disciplin ved OL 1984 i Los Angeles. De er de to eneste serbere nogensinde, der har vundet olympiske medaljer i roning.

OL-medaljer 
 1980:  Sølv i dobbeltsculler
 1984:  Bronze i dobbeltsculler

Referencer

Eksterne henvisninger 

Roere fra Jugoslavien
Roere fra Serbien
Chris Baillieu

Christopher Latham "Chris" Baillieu (MBE) (født 12. december 1949 i Marylebone, England) er en britisk tidligere roer.

Baillieu vandt, sammen med Michael Hart, sølv i dobbeltsculler ved OL 1976 i Montreal, kun besejret af de norske brødre Frank og Alf Hansen. Han deltog også ved OL 1980 i Moskva.

Baillieu og Hart vandt desuden VM-guld i dobbeltsculler i 1977, samt bronze i både 1974 og 1975.

OL-medaljer 
 1976:  Sølv i dobbeltsculler

Referencer

Eksterne henvisninger 

Roere fra Storbritannien
Personer fra London
Personer tildelt Member of the Order of the British Empire
Michael Hart (roer)

Michael John Hart (MBE) (født 24. oktober 1951) er en britisk tidligere roer.

Hart vandt, sammen med Chris Baillieu, sølv i dobbeltsculler ved OL 1976 i Montreal, kun besejret af de norske brødre Frank og Alf Hansen. Han deltog også ved OL 1972 i München.

Hart og Baillieu vandt desuden VM-guld i dobbeltsculler i 1977, samt bronze i både 1974 og 1975.

OL-medaljer 
 1976:  Sølv i dobbeltsculler

Referencer

Eksterne henvisninger 

Roere fra Storbritannien
Personer tildelt Member of the Order of the British Empire
Svein Thøgersen

Svein Thøgersen (født 23. juni 1946 i Sarpsborg) er en norsk tidligere roer.

Thøgersen vandt sammen med Frank Hansen sølv ved EM i 1971 i dobbeltsculler, og duoen var derfor med i favoritfeltet ved OL 1972 i München. De blev nummer tre i det indledende heat, men vandt derpå opsamlingsheatet og var derfor klar til semifinalen. Her blev de nummer tre, og var dermed med i A-finalen, hvor de klarede sig meget bedre, idet de gav den sovjetiske båd kamp til stregen og kun blev besejret med under et sekund, mens de omvendt var næsten tre sekunder foran østtyskerne på tredjepladsen.

OL-medaljer 
 1972:  Sølv i dobbeltsculler

Referencer

Eksterne henvisninger 

Roere fra Norge
Deltagere for Norge ved sommer-OL 1972
Olympiske sølvmedaljevindere fra Norge
Harry Droog

Henricus Antonius "Harry" Droog (født 17. december 1944 i Beemster, Holland) er en hollandsk tidligere roer.

Droog deltog i dobbeltsculler ved OL 1968 i Mexico City, sammen med Leendert van Dis. Parret blev nummer to i sit indledende heat og nummer tre i semifinalen. I finalen førte hollænderne det meste af løbet, inden de på de sidste 500 m blev indhentet af Aleksandr Timosjinin og Anatolij Sass fra Sovjetunionen, der vandt guld, så de måtte tage til takke med sølv, mens amerikanerne John Nunn og Bill Maher vandt bronze.

OL-medaljer 
 1968:  Sølv i dobbeltsculler

Referencer

Eksterne henvisninger 

Roere fra Holland
Personer fra Beemster
Deltagere for Holland ved sommer-OL 1968
Olympiske sølvmedaljevindere fra Holland
Leendert van Dis

Leendert Frans van Dis (født 20. august 1944 i Amsterdam, Holland) er en hollandsk tidligere roer.

Van Dis deltog i dobbeltsculler ved OL 1968 i Mexico City, sammen med Harry Droog. Parret blev nummer to i sit indledende heat og nummer tre i semifinalen. I finalen førte hollænderne det meste af løbet, inden de på de sidste 500 m blev indhentet af Aleksandr Timosjinin og Anatolij Sass fra Sovjetunionen, der vandt guld, så de måtte tage til takke med sølv, mens amerikanerne John Nunn og Bill Maher vandt bronze.

OL-medaljer 
 1968:  Sølv i dobbeltsculler

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1968
Olympiske sølvmedaljevindere fra Holland
Seymour Cromwell

Seymour Legrand Cromwell II (17. februar 1934 - 2. maj 1977) var en amerikansk roer, født i New York.

Cromwell vandt sølv i dobbeltsculler ved OL 1964 i Tokyo, sammen med Jim Storm. Parret blev kun besejret af Oleg Tjurin og Boris Dubrovskij fra Sovjetunionen, mens tjekkoslovakerne Vladimír Andrs og Pavel Hofmann vandt bronze.

Cromwell døde af tarmkræft i 1977, i en alder af kun 43 år.

OL-medaljer 
 1964:  Sølv i dobbeltsculler

Referencer

Eksterne henvisninger 

Roere fra USA
Personer fra New York City
Jim Storm

James Eugene "Jim" Storm (født 2. februar 1941 i San Diego, Californien, USA) er en amerikansk tidligere roer.

Storm vandt sølv i dobbeltsculler ved OL 1964 i Tokyo, sammen med Seymour Cromwell. Parret blev kun besejret af Oleg Tjurin og Boris Dubrovskij fra Sovjetunionen, mens tjekkoslovakerne Vladimír Andrs og Pavel Hofmann vandt bronze.

Storm og Cromwell vandt også VM-sølv i dobbeltsculler i 1966.

OL-medaljer 
 1964:  Sølv i dobbeltsculler

Referencer

Eksterne henvisninger 

Roere fra USA
Personer fra San Diego
Pat Costello

Bernard Patrick "Pat" Costello Jr. (12. marts 1929 - 12. juli 2014) var en amerikansk roer, født i Detroit.

Costello vandt sølv i dobbeltsculler ved OL 1956 i Melbourne, sammen med Jim Gardiner. Parret blev kun besejret af Aleksandr Berkutov og Jurij Tjukalov fra Sovjetunionen, mens australierne Murray Riley og Mervyn Wood vandt bronze.

Costello deltog også ved OL 1952 i Helsinki.

OL-medaljer 
 1956:  Sølv i dobbeltsculler

Referencer

Eksterne henvisninger 

Roere fra USA
Personer fra Detroit
Jim Gardiner

James Arthur "Jim" Gardiner (25. oktober 1930 - 19. april 2016) var en amerikansk roer, født i Detroit.

Gardiner vandt sølv i dobbeltsculler ved OL 1956 i Melbourne, sammen med Pat Costello. Parret blev kun besejret af Aleksandr Berkutov og Jurij Tjukalov fra Sovjetunionen, mens australierne Murray Riley og Mervyn Wood vandt bronze.

OL-medaljer 
 1956:  Sølv i dobbeltsculler

Referencer

Eksterne henvisninger 

Roere fra USA
Personer fra Detroit
Heorhij Zjilin

Heorhij Semenovitj Zjilin (på ukrainsk: Георгій Семенович Жилін) (18. august 1925 - 12. september 1997) var en ukrainsk roer og dobbelt olympisk medaljevinder for Sovjetunionen.

Zjilin vandt sølv i dobbeltsculler ved OL 1952 i Helsinki, mens han vandt bronze i toer med styrmand ved OL 1956 i Melbourne, begge gange som makker til Ihor Jemtjuk. Han vandt desuden tre medaljer ved EM i roning, blandt andet en guldmedalje i dobbeltsculler ved EM i 1955.

OL-medaljer 
 1952:  Sølv i dobbeltsculler
 1956:  Bronze i toer med styrmand

Referencer

Eksterne henvisninger 

Roere fra Ukraine
Roere fra Sovjetunionen
Personer fra Kyiv
Ihor Jemtjuk

Ihor Fedorovitj Jemtjuk (på ukrainsk: Ігор Федорович Ємчук) (2. december 1930 - 5. marts 2008) var en ukrainsk roer og dobbelt olympisk medaljevinder for Sovjetunionen.

Jemtjuk vandt sølv i dobbeltsculler ved OL 1952 i Helsinki, mens han vandt bronze i toer med styrmand ved OL 1956 i Melbourne, begge gange som makker til Heorhij Zjilin. Han vandt desuden tre medaljer ved EM i roning, blandt andet en guldmedalje i dobbeltsculler ved EM i 1955.

OL-medaljer 
 1952:  Sølv i dobbeltsculler
 1956:  Bronze i toer med styrmand

Referencer

Eksterne henvisninger 

Roere fra Ukraine
Roere fra Sovjetunionen
Personer fra Kyiv
Willi Kaidel

Wilhelm "Willi" Kaidel (20. april 1912 - 2. april 1978) var en tysk roer fra Schweinfurt i Bayern.

Kaidel vandt sølv i dobbeltsculler ved OL 1936 i Berlin, sammen med Joachim Pirsch. Tyskerne blev kun slået af briterne Jack Beresford og Dick Southwood, mens Roger Verey og Jerzy Ustupski fra Polen fik bronze.

Kaidel og Pirsch vandt i 1937 EM-guld i dobbeltsculler.

OL-medaljer 
 1936:  Sølv i dobbeltsculler

Referencer

Eksterne henvisninger 

Roere fra Tyskland
Olympiske medaljevindere i roning 
Olympiske sølvmedaljevindere fra Tyskland 
Medaljevindere ved sommer-OL 1936
Joachim Pirsch

Joachim Pirsch (26. oktober 1914 - 25. august 1988) var en tysk roer.

Pirsch vandt sølv i dobbeltsculler ved OL 1936 i Berlin, sammen med Willi Kaidel. Tyskerne blev kun slået af briterne Jack Beresford og Dick Southwood, mens Roger Verey og Jerzy Ustupski fra Polen fik bronze.

Pirsch og Kaidel vandt i 1937 EM-guld i dobbeltsculler.

OL-medaljer 
 1936:  Sølv i dobbeltsculler

Referencer

Eksterne henvisninger 

Roere fra Tyskland
Olympiske medaljevindere i roning 
Olympiske sølvmedaljevindere fra Tyskland 
Medaljevindere ved sommer-OL 1936
Gerhard Boetzelen

Gerhard Boetzelen (født 7. januar 1906 i Bernburg, Sachsen-Anhalt, død 27. februar 1995 i York, Pennsylvania, USA) var en tysk roer.

Boetzelen var tysk mester i singlesculler i 1929 og 1930, og i 1931 gik han sammen med Herbert Buhtz i dobbeltsculler, som de blev tyske mestre i samme år.

Buhtz og Boetzelen blev derpå udtaget til OL 1932 i Los Angeles, hvor der kun var fem både til start i dobbeltsculler. I indledende heat blev de to tyskere besejret af amerikanerne Ken Myers og William Garrett Gilmore, men vandt opsamlingsheatet. I finalen var amerikanerne igen klart hurtigst og vandt en sikker sejr, mens Buhtz og Boetzelen fik sølv, da de var tilsvarende hurtigere end canadierne Ned Pratt og Noël de Mille, der fik bronze.

Boetzelen blev senere glødende tilhænger af nazismen som Berlin-leder af Kraft durch Freude og glorificerede offentligt den "heltemodige kamp" af tyskerne under slaget om Stalingrad i bladet Reichssportblatt. Efter krigen emigrerede han til USA for at undgå straf.

OL-medaljer 
 1932:  Sølv i dobbeltsculler

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1932
Olympiske sølvmedaljevindere fra Tyskland
Herbert Buhtz

Herbert Buhtz (født 12. april 1911 i Koblenz, død 7. juni 2006 i Berlin) var en tysk roer.

Buhtz roede for Berlin RC og roede oprindeligt dobbeltsculler sammen med Gerhard von Düsterlho, men de to blev alvorligt uvenner inden OL 1928 og kom dermed ikke med til disse lege. De to fandt dog sammen igen og blev tyske mestre i dobbeltsculleren i 1929 og 1930, og Buhtz blev tysk mester i singlesculler i 1931. I 1932 skiftede han von Düsterlho ud med Gerhard Boetzelen, og den nydannede konstellation vandt det tyske mesterskab samme år.

Buhtz og Boetzelen blev derpå udtaget til OL 1932 i Los Angeles, hvor der kun var fem både til start i dobbeltsculler. I indledende heat blev de to tyskere besejret af amerikanerne Ken Myers og William Garrett Gilmore, men vandt opsamlingsheatet. I finalen var amerikanerne igen klart hurtigst og vandt en sikker sejr, mens Buhtz og Boetzelen fik sølv, da de var tilsvarende hurtigere end canadierne Ned Pratt og Noël de Mille, der fik bronze. Buhtz, der havde vundet singlesculler ved Henley Royal Regatta samme år, skulle også have roet singlesculler ved legene, men måtte opgive at stille op på grund af sygdom.

I 1933 blev Buhtz tysk mester i firer med styrmand, og i 1934 genvandt han Henley-sejren i singlesculler. Han blev tysk mester i singlesculler i 1935, inden han skiftede til otteren, hvor han var med til at blive europamester i 1937 og 1938.

Buhtz, der civilt arbejdede som tandlæge, rejste i 1951 til Brasilien for at fungere som rotræner, men han vendte senere tilbage til Berlin. Efter anden verdenskrig var han også med til at genopbygge sin klub, Berlin RC, og han var formand for klubben i en periode. Han var desuden træner i klubben fra 1958 og blev senere æresmedlem af Berlin RC.

OL-medaljer 
 1932:  Sølv i dobbeltsculler

Referencer

Eksterne henvisninger 

Roere fra Tyskland
Personer fra Koblenz
Deltagere for Tyskland ved sommer-OL 1932
Olympiske sølvmedaljevindere fra Tyskland
Marc Detton

Marc Pierre Detton (20. februar 1901 - 24. januar 1977) var en fransk roer.

Detton vandt sølv i dobbeltsculler ved OL 1924 i Paris, sammen med Jean-Pierre Stock. I finalen blev franskmændene besejret af Paul Costello og John B. Kelly Sr. fra USA, mens schweizerne Rudolf Bosshard og Heini Thoma fik bronze.

Ved OL 1924 stillede Detton desuden op i singlesculler, hvor han dog blev elimineret inden finalen.

OL-medaljer 
 1924:  Sølv i dobbeltsculler

Referencer

Eksterne henvisninger 

Roere fra Frankrig
Jamie McLoughlin

Joseph James "Jamie" McLoughlin (21. august 1878 - december 1962) var en amerikansk roer.

McLoughlin vandt sølv i dobbeltsculler ved OL 1904 i St. Louis, sammen med John Hoben, første gang nogensinde disciplinen var på OL-programmet. I finalen blev parret besejret af landsmændene John Mulcahy og William Varley, mens Joseph Ravannack og John Wells fik bronze.

OL-medaljer 
 1904:  Sølv i dobbeltsculler

Referencer

Eksterne henvisninger 

Roere fra USA